Рәсәй президенты  итеп Владимир Владимирович Путин һайланғандан һуң, Каспаров тәүге осорҙа уны Рәсәйҙә демократия булдырыуҙа тәьмин итә аласаҡ «йәш  прагматик лидер» тип ҡараған, әммә тиҙҙән уға ышанысын юғалтҡан. 2001 йылда НТВ каналын яҡлаусы хат аҫтына ҡул ҡуйған. 2003 йылдаxa0— рәсәй властарына Икенсе чечен һуғышын туҡтатырға һәм килешеү процесына күсеүгә саҡырып мөрәжәғәт иткән мәҙәниәт һәм фән эшмәкәрҙәре араһында була. 2004 йылда Каспаров «2008: Ирекле һайлау» Комитетына нигеҙ һала һәм уның рәйесе була, шулай уҡ «Рәсәй демократия яҡлы, диктатураға ҡаршы» Бөтә рәсәй граждандар конгресының  (ВГК) ойоштороу комитетының хоҡуҡ һаҡлау хәрәкәте ҡатнашыусыһы Людмила Михайловна Алексеева һәм Ельциндең элекке кәңәшсеһе Георгий Александрович Сатаров менән бергә рәйестәше була. 2005 йылдың 10 мартында карьераһы тамамланыуы тураһында иғлан итеп, Каспаров, Владимир Путинды тәнҡитләү буйынса билдәле һәм 2008 йылғы Рәсәй Президент һайлауҙарында ҡатнашыуға потенциаль претендент, үҙенең яңы тормош маҡсаты итеп рәсәй сәйәсәтендә ҡатнашасағын белдерә.